Lapin ilmatorjuntarykmentti

| Lapin Ilmatorjuntarykmentti |
| --- | --- |
Toiminnassa:  1989–2014
Valtio:  Suomi
Puolustushaarat:  Maavoimat
Aselajit:  ilmatorjunta
Rooli:  Pohjoisen maanpuolustus-alueen ilmapuolustus, tärkeiden (strategisten) kohteiden ilmasuojaus
Osa joukkoa:  Pohjois-Suomen Sotilaslääni
Koko:  rykmentti käsitti 5 patteria (1., 2., 3., Eptri + Kh-ptri)
Tukikohta:  Someroharju, Rovaniemi
Kalusto:  Itkk NSV 12,7 mm, 23Itk 61, 23Itk 95 (mod), Crotale, Crotale NG, ItOhj78, ItOhj86, ItOhj05
Lempinimi:  Punalaatat
Motto:  suom. Iske-tuhoa-iske jossain muualla , lat. Defensis Aerea Arctica
Värit:  punainen, hopea
Marssi:  Nuijamiesten marssi
Maskotti:  ilves (tietyin varauksin)
Vuosipäivät:  30.11. (RovItPsto), 4.6. (oli suurin yksittäisjärjestelijä, PV:n lippujuhlassa Rovaniemellä 2011)
Komentajat
Nykyinen komentaja:  evl. Teijo Oksanen, v. 2014 loppuun (joukkoyksikön nimi muuttui)
Lapin Ilmatorjuntarykmentti (lyhenne LAPITR, aik. LapItR) oli Rovaniemellä sijaitseva Suomen maavoimien yksikkö, vuoden 2014 loppuun itsenäinen joukko-osasto. Se sijaitsi Someroharjulla, lähellä napapiiriä. Vuodesta 2015 lähtien, rykmentti on ollut osa Jääkäriprikaatia, nimenään Rovaniemen Ilmatorjuntapatteristo.
Lapin Ilmatorjuntarykmentti perustettiin 1. tammikuuta 1989, kun Rovaniemen Ilmatorjuntapatteristo, Oulun Ilmatorjuntapatteristo ja Lapin Sotilassoittokunta yhdistyivät samaksi joukko-osastoksi. Rykmentti koulutti noin 600 varusmiestä vuosittain. Henkilökuntaa joukko-osastossa palveli noin 200.milloin?
Ilmatorjuntarykmentin komentaja oli samalla Someronharjun varuskunnan päällikkö. Varuskunnan vahvuuteen kuului joukkoyksiköiden lisäksi Leijona Cateringin alainen varuskuntaravintola Somero (toimii entisen muonituskeskuksen tiloissa), Sotilaslääketieteen keskuksen alainen Rovaniemen terveysasema (entinen varuskuntasairaala), Pääesikunnan Tutkintaosaston aluetoimisto, Puolustushallinnon rakennuslaitoksen paikallisyksikkö sekä Pohjois-Suomen Johtamisjärjestelmäkeskus.
Joukko-osaston tehtävänä oli kouluttaa kaikki Pohjois-Suomen sotilasläänin tarvitsemat ilmatorjuntajoukot. Lapin Ilmatorjuntarykmentti oli erikoistunut ilmatorjuntaan kylmissä olosuhteissa nykyaikaisilla välineillä. Pohjanmaan Ilmatorjuntapatteristo muutti vuonna 1970 sinne.
Yksikön aliupseerikouluun saapui koulutettavia oppilaita muista ilmatorjuntaosastoista, kuten Turusta, Salpausselältä eli Kouvolasta ja Helsingistä.
Sen kalustoon kuuluivat muun muassa 23 mm ilmatorjuntakanuuna perusversiolla ja samoin saman tykin modernisoitu m/95-versio (lämpökameratähtäin, laser-etäisyysmittari, tietokonepohjainen ampuma-arvojen laskenta, moottoroitu suuntaus ohjaussauvasta), lähi-ilmatorjuntaohjusjärjestelmä m/05 (laser-ohjaukseen perustuva ohjusjärjestelmä), useaa tutkaa käyttävä johtokeskus, joka otettiin käyttöön vuonna 2008 sekä ilmatorjuntaohjusjärjestelmä 90 Crotale NG.
Ilmatorjuntarykmentti toimi läheisessä yhteistyössä vieressä sijaitsevan ilmavoimiin kuuluvan Lapin Lennoston sekä muiden pohjoisten joukko-osastojen kanssa. Eräänä yksikön tavoitteena on ollut tukea urheilijoiden toimintaa aktiivisesti, siten ettei varusmiespalvelus pääsisi vaarantamaan muutoin lupaavaa urheilijan uran kehitystä.